Timawit d awal yekka-d seg tlaṭinit, yemmal-d akk ayen ara nesɛeddi s taɣect anda ttekkin yigemmanen, akud, adeg... Deg taɣult n tesnalmudt n tutlayin tettili d iswi n uselmed acku seg-s ara ssiwḍen yinelmaden ad dssenfalin akken iwata deg tneɣrit, ad lemden tutlayt. Ɣer ROBERT Jean Pierre (2008. P156):  Deg tesnalmudt n tutlayin, timawit temmal-d taɣult n uselmed n tutlayt i deg yella uselmed n tulmisin n tutlayt timawit d ulmad-is s usseqdec n yirmad n usmuzget akked ufares ilmend n yeḍrisen imawiyen1. Timawit d nettat i d-ittemmalen tulmisin n tutlayt, ur teḥbis ara kan deg usiweḍ n yizen s timawit, maca d assaɣ yellan gar umazzan d unermas anda ara yili uzenziɣ n taywalt.